FONDSINSAMELING - Hoërskool Centurion
'n Miljoen vir 'n miljoen
Ons is bevoorreg, ons gemeenskap het 'n hart vir opvoeding en opleiding.
Indien u graag betrokke wil raak u welkom om me. N. Pretorius by n.pretorius@hscenturion.co.za te kontak om vir u meer inligting te gee
Die Ware Woerie-ouers bestaan uit 'n ouergemeenskap wat 'n verskil by Hoërskool Centurion wil maak. Die hoof doelstellings van die inisiatief is om gees onder die ouers te bou, verbeteringe by en om die skool aan te bring asook fondsinsamelings te dryf.
Indien u meer inligting rondom die Ware Woerie-ouers wil bekom, is u meer as welkom om vir me. A. van Niekerk te kontak by wwo@hscenturion.co.za
Smag u al vir 'n geruime tydjie na 'n heerlike, hoë gehalte koppie koffie? Wel, u hoef nie langer te wag nie, want WOERETROOS is hier!
Die hoë gehalte koffie is afkomstig van die koffiestreek Afrika (100% Arabica, enkele oorsprong, direkte handel, premium) en word deur klein, onafhanklike koffiebrouerye gerooster. Op die Woerie-kampus is net die beste goed genoeg vir ons en daarom het ons ver gaan soek om die beste gehalte bone te bied.
Mag almal 'n stukkie van ons Woerie-hartklop beleef wanneer daar rustig aan 'n vars gebroude koppie koffie gesmul word.
Die opbrengs van die Woeretroos-projek stel die skool in staat om ons leuse Steeds Hoër uit te leef. Saam kan ons 'n verskil maak by die Woeries, een pakkie koffie op 'n slag!
Die koste per 250g pakkie beloop R75. Die fondse wat ingesamel word, gaan ten bate van die leerders en terrein aangewend word.
Ons dank u byvoorbaat as Woerie-gemeenskap vir u ondersteuning en ons is saam met u opgewonde oor die opwindende koffieprojek!